1. ***KUP ÖNKORMÁNYZAT***
2. ***KÉPVISELŐ-TESTÜLETE***
3. ***8595 Kup Fő utca 76.***
4. ***Szám***: Pk 57-15/2019.
6. ***Jegyzőkönyv***
7. ***Készült***: Kup Község Önkormányzat képviselő-testületének 2019. október 1-én 18.00 órakor megtartott nyilvános testületi üléséről.
8. ***Az ülés helye:*** Polgármesteri Hivatal
9. *Kup Fő utca 76.*
10. ***Jelen vannak***: Hiér Judit polgármester

Stubán Zoltán alpolgármester

Szanyi Pál képviselő

2. Tanácskozási joggal részt vett: Kissné Szántó Mária jegyző
4. (jelenléti ív a jkv. 1. melléklete)
5. **Hiér Judit polgármester** köszöntötte a képviselőket, Megállapította, hogy az 5 fő képviselőből 3 fő megjelent, az ülés határozatképes, azt megnyitotta.
7. Javasolta az alábbi napirend elfogadását, a kiküldött meghívóban foglaltaknak megfelelően.
8. (meghívó a jkv. 2. melléklete)
9. **Napirend**
10. 1.) Az egyes szociális ellátások helyi szabályairól szóló 3/2015. (II.28.) önkormányzati rendelet módosítása
11. 2.) Szociális célú tüzifa biztosítására vonatkozó helyi rendelet megalkotása
12. 3.) Kötelező felvételt biztosító általános iskolai körzethatárok véleményezése
13. 4.) Csatlakozás a Bursa Hungarica Önkormányzati Felsőoktatási ösztöndíj rendszerhez
14. 5.) Vegyes ügyek

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Az egyes szociális ellátások helyi szabályairól szóló 3/2015. (II.28.) önkormányzati rendelet módosítása**

**Előadó: Hiér Judit polgármester**

**Hiér Judit polgármester** megállapította, hogy az előterjesztést, rendelet-tervezetet és a rendelet egységes szerkezetét a képviselők a meghivóval együtt kézhez kapták. (jkv. 3. melléklete) Javasolta a rendelet elfogadását.

A képviselők a javaslattal egyetértettek, hozzászólás nem volt.

Kup Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Kup Önkormányzat Képviselő-testületének 12/2019. (X.10.) önkormányzati rendelete**

**az egyes szociális ellátások helyi szabályairól szóló 3/2015. (II.28.) önkormányzati rendelet**

**módosításáról**

(A rendelet és egységes szerkezete jkv. 4. melléklete)

**2.) Szociális célú tűzifa biztosítására vonatkozó helyi rendelet megalkotása**

**Előadó: Hiér Judit polgármester**

**Hiér Judit polgármester** megállapította, hogy az előterjesztést, rendelettervezetet a képviselők a meghivóval együtt kézhez kapták. (jkv. 5. melléklete) A jogosultsági jövedelemhatárt – hasonlóan az előző évekhez - a családosoknál az öregségi nyugdijminimum 250 %-ában, gyermeket egyedül nevelőknél 300 %-ban javasolta meghatározni. Kérte a képviselőket a véleménynyilvánításra, szavazásra.

A képviselők a javaslattal egyetértettek.

Kup község Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Kup Önkormányzat Képviselő-testületének 13/2019. (X.10.) önkormányzati rendelete**

**a szociális célú tűzifa támogatás helyi szabályairól**

(rendelet a jkv. 6. melléklete)

**3.) Kötelező felvételt biztosító általános iskolai körzethatárok véleményezése**

**Előadó: Hiér Judit polgármester**

**Hiér Judit polgármester** megállapította, hogy a Veszprém Megyei Kormányhivatal Oktatási és Hatósági Osztályának levelét, valamint a tervezet a kötelező felvételt biztosító általános iskola körzethatárára c. dokumentumot a képviselők a meghívóval együtt kézhez kapták. Tekintettel arra, hogy a településről a gyermekek nagy része - eddig is Pápakovácsiba járt iskolába, javasolta az egyetértést.

Hozzászólás nem volt.

Kup Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**47/2019. (X.1.) KT határozat**

Kup Község Önkormányzat Képviselő-testülete a Veszprém Megyei Kormányhivatal Oktatási és Hatósági Osztálya által készített tervezettel - melyben Kup község teljes közigazgatási területére vonatkozóan a kötelező felvételt biztosító iskola a **Kastély Német Nemzetiségi Nyelvoktató Általános Iskola** (Pápakovácsi Fő utca 20.)– **egyetért**.

A Pápakovácsi Közös Önkormányzati Hivatal Jegyzőjének nyilvántartásában szereplő, Kup községben lakóhellyel, ennek hiányában tartózkodási hellyel rendelkező, hátrányos helyzetű gyermekek létszáma intézményi bontásban:

Kastély Német Nemzetiségi Nyelvoktató Általános Iskola: 3 fő.

Felkéri a képviselő-testület a polgármestert, hogy a döntésről a Veszprém Megyei Kormányhivatal Hatósági, Oktatási és Törvényességi Felügyeleti Főosztályát értesítse.

**Felelős**: polgármester

**Határidő: 2019. október 31.**

**4.) Bursa Hungarica Felsőoktatási Önkormányzati Ösztöndíj pályázat 2019. évi fordulójához csatlakozásról döntés**

**Előadó: Hiér Judit polgármester**

**Hiér Judit polgármester** megállapította, hogy a napirend anyagát (tájékoztató csomag) a képviselők a meghívóval együtt kézhez kapták. (jkv. 8. melléklete) Szóbeli előterjesztésben elmondta, hogy az önkormányzat minden évben csatlakozott az ösztöndíj pályázathoz, hogy lehetősége legyen a felsőoktatásban továbbtanulók támogatására. Javaslata, hogy ez évben is csatlakozzanak, vannak a községben nappali tagozatok felsőoktatási intézményben tanulók, részükre tudnak támogatást adni, s ezzel megteremtik a lehetőséget, hogy ennek kiegészítéseként állami támogatásban is részesülhessenek.

Most csak a csatlakozásról kell dönteni, melyet október 2-ig kell megküldeni a Támogatáskezelő részére, a pályázatot október 4-ig kell kiírni, a pályázati feltételeket eddig kell meghatározni. Javaslata, hogy a jövedelmi határt 150.000 FT/fő öszegben határozzák meg, tekintettel, hogy a mininálbérek is jelentősen emelkedtek, s emiatt ne kerüljön hátrányba a továbbtanuló. A településen nem jelentős a felsőoktatásban tanulók száma. A havi támogatás összegét 5000 Ft/fő összegben javasolja meghatározni.

Kérte a képviselőket a hozzászólásra, javasolta a csatlakozást.

Kup Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**48/2019. (X.1.) KT határozat**

Kup község Önkormányzat Képviselő-testülete elhatározza, hogy csatlakozik a 2020. évre szóló Bursa Hungarica Felsőoktatási Önkormányzati Ösztöndíjpályázathoz. A támogatás összege 5000 ft/fő/hó.

Jogosultsági határ: a háztartásban az egy főre jutó jövedelem nem haladja meg a havi nettó 150.000 Ft- ot.

Felkéri a képviselő-testület a polgármestert és a jegyzőt, hogy regisztrálásáról, valamint a csatlakozási nyilatkozat határidőre történő megküldéséről, a pályázat kiírásáról gondoskodjon. **Felelős:** polgármester, jegyző

**Határidő:** csatlakozási nyilatkozat megküldése: október 2.

**pályázat kiírása:** október 4.

**Felelős: polgármester, jegyző**

**5.) Vegyes ügyek**

**Hiér Judit polgármester** szóbeli előterjesztésben ismertette a képviselőkkel a Magyar Léghimentő Szolgálat támogatást kérő levelét. (jkv.9. melléklete) Javaslata 15.000 Ft támogatás biztosítása.

A képviselők a javaslattal egyetértettek.

Kup község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**49/2019. (X.1.) KT határozat**

Kup Község Önkormányzat Képviselő-testülete a Magyar Légimentő Szolgálat részére – felszereltség vásárlásra – 15.000 Ft támogatást biztosit.

Felkéri a képviselő-testület a polgármestert, hogy a döntésről kérelmezőt értesítse és felhatalmazza a megállapodás aláírására.

**Felelős:** polgármester

**Határidő:** 2019. október 10.

Ezt követően a polgármester a képviselő-testület nyilvános ülését 19.00 órakor bezárta, zárt ülésen folytatta a munkát.

1. K.m.f.
2. Hiér Judit Kissné Szántó Mária
3. polgármester jegyző